Kalamaja

Kalamaja er en bydel i Estlands hovedstad Tallinn. Kalamaja ligger ved Tallinnbukten, nord for Gamlebyen i Tallinn. Kalamaja er Tallinns gamle fiskerihavn og oppstod som en forstad (utenfor bymurene) i middelalderen. Den nevnes i skriftlige kilder fra 1300-tallet. Navnet Kalamaja betyr, direkte oversatt, «fiskehus» på estisk. Mange estlandssvenske fiskere og fiskehandlere bodde i Kalamaja. Bydelens historiske svenske navn er Fiskaremajan. Da Estland var under russisk styre, ble havnen brukt som marinebase. Etter 1870, da den baltiske jernbane mellom Tallinn og Paldiski åpnet, og sentralbanestasjonen lå rett sør for Kalamaja, ble området bygd ut med industri og arbeiderboliger. Trehusene er for en stor del er bevart, og Kalamaja er senere blitt gentrifisert, som et kunstnerstrøk. Referanser Eksterne lenker «Kalamaja Museum» (på engelsk).